Diari Oficial de la Generalitat Valenciana


Sumari del DOGV 4698, del 24-02-2004 (2004/1760)

ORDE de 30 de gener de 2004, de la Conselleria de Cultura, Educació i Esport, per mitjà de la qual es publica la línia pressupostària per al desenrotllament de la segona fase dels programes de garantia social, convocats per l'Orde de 15 d'abril de 2003 de les conselleries de Cultura i Educació, i d'Economia, Hisenda i Ocupació (DOGV 4.497 de 12.05.2003).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4698

Data del DOGV
:   24-02-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/1760


Data del document
:   30-01-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * inserció professional
    * aprenentatge professional
    * reinserció escolar
    * educació especial
    * ensenyament professional

ORDE de 30 de gener de 2004, de la Conselleria de Cultura, Educació i Esport, per mitjà de la qual es publica la línia pressupostària per al desenrotllament de la segona fase dels programes de garantia social, convocats per l'Orde de 15 d'abril de 2003 de les conselleries de Cultura i Educació, i d'Economia, Hisenda i Ocupació (DOGV 4.497 de 12.05.2003). [2004/M1760]
  
Amb data 12 de maig de 2003 va ser publicada en el Diari Oficial de la Generalitat Valenciana l'Orde de 15 d'abril de 2003, de les conselleries de Cultura i Educació, i d'Economia, Hisenda i Ocupació per la qual es convocaven subvencions per al desenrotllament dels programes de garantia social en l'àmbit territorial de la Comunitat Valenciana.
  
Després de la publicació de la Llei de Pressupostos de la Generalitat Valenciana per a l'exercici de 2004 (DOGV número 4.661 de 31 de desembre de 2003) i segons el que establix l'article 47 de la Llei d'Hisenda Pública de la Generalitat Valenciana, es procedix a publicar la línia pressupostària per al desenrotllament de la segona fase dels mencionats programes, en les seues modalitats d'Iniciació Professional i per a Alumnat amb Necessitats Educatives Especials, finançades ambdós, tant en la primera com en la segona fase del seu desenrotllament, per la Conselleria de Cultura, Educació i Esport, tal com figura en apartat segon de la citada Orde de 15 d'abril de 2003.
  
Per tot això, fent ús de les facultats que em conferix la Llei 5/1983, de 30 de desembre, del Govern Valencià
  
ORDENE
  
Únic
  
La segona fase dels programes de garantia social en les modalitats d'Iniciació Professional i per a Alumnat amb Necessitats Educatives Especials, que es realitzarà durant el primer semestre de 2004, entre les dates compreses entre l'1 de gener i el 15 de juny del dit any, serà finançada amb una quantia màxima d'1.973.900 e a càrrec de la línia de subvenció T1310000 del programa 421.30 de la Llei de Pressupostos de la Generalitat Valenciana per a l'exercici 2004, dels quals un 70% corresponen a l'aportació del Fons Social Europeu i el 30% a l'aportació de la Generalitat Valenciana.
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10,14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició, excepte en el cas d'administracions públiques interessades segons l'article 44.1 de la Llei 29/1998 citada, o bé plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar de l'endemà de la seua publicació.
  
b) El recurs contenciós administratiu haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
  
València, 30 de gener de 2004
  
El conseller de Cultura, Educació i Esport,
  
ESTEBAN GONZÁLEZ PONS